กรุงเทพมหานครร่วมกับหน่วยงานที่เกี่ยวข้อง แถลงข่าวจัดกิจกรรมปลูกต้นรวงผึ้งในโครงการ 1 จังหวัด 1 ถนนเฉลิมพระเกียรติ
กรุงเทพมหานครร่วมกับหน่วยงานที่เกี่ยวข้อง แถลงข่าวจัดกิจกรรมปลูกต้นรวงผึ้งในโครงการ 1 จังหวัด 1 ถนนเฉลิมพระเกียรติพล.ต.ท.โสภณ พิสุทธิวงศ์ รองผู้ว่าราชการกรุงเทพมหานคร เปิดเผยหลังเป็นประธานแถลงข่าวปลูกต้นไม้ตามโครงการ 1 จังหวัด1 ถนนเฉลิมพระเกียรติ เนื่องในโอกาสมหามงคลพระราชพิธีบรมราชาภิเษกว่า  กรุงเทพมหานครร่วมกับหน่วยงานที่เกี่ยวข้องจัดกิจกรรมปลูกต้นไม้ในโครงการ 1 จังหวัด 1 ถนนเฉลิมพระเกียรติ เนื่องในโอกาสมหามงคลพระราชพิธีบรมราชาภิเษก ซึ่งเลือกถนนศรีนครินทร์-ร่มเกล้าเป็นถนนตามโครงการ  โดยในวันที่ 23 พฤศจิกายน 2562 กรุงเทพมหานครและหน่วยงานทุกภาคส่วนจะร่วมปลูกต้นรวงผึ้ง อันเป็นต้นไม้มงคลประจำรัชกาลของพระบาทสมเด็จพระวชิรเกล้าเจ้าอยู่หัว จำนวน 2,562 ต้น  ระยะทาง 12 กิโลเมตร กรุงเทพมหานครและหน่วยงานที่เกี่ยวข้อง ยังได้จัดกิจกรรมวิ่งบนถนนศรีนครินทร์ร่มเกล้าภายใต้ชื่อ“รวงผึ้งbangkok run”ขึ้นเป็นครั้งแรกเพื่อเฉลิมฉลองและประชาสัมพันธ์ถนนศรีนครินทร์-ร่มเกล้าให้เป็นที่รู้จักแก่สาธารณชนซึ่งเป็นถนนเส้นใหม่และเป็นถนนสายหลักที่สามารถเชื่อมโยงโครงข่ายถนนสายหลักตามแนวทางตะวันตก-ตะวันออกของกรุงเทพมหานคร ความกว้าง 6-10 ช่องจราจร ระยะทาง 12 กิโลเมตร ซึ่งจะสามารถเพิ่มประสิทธิภาพการจราจรและแก้ไขปัญหาการจราจรติดขัดในพื้นที่กรุงเทพมหานครได้ขอเชิญชวนประชาชนเข้าร่วมกิจกรรม”รวงผึ้งbangkok run” โดยการวิ่งในครั้งนี้จะมีตั้งแต่ระยะทาง 5 กิโลเมตรและ 10 กิโลเมตร รายได้ทั้งหมดหลังหักค่าใช้จ่ายแล้วจะนำไปซื้ออุปกรณ์การแพทย์ให้กับโรงพยาบาลสิรินธรในสังกัดกรุงเทพมหานคร สำหรับประชาชนที่สนใจสามารถสมัครได้ตั้งแต่วันนี้จนถึงวันที่ 31 ตุลาคม 2562 ที่ www.yellowstarbangkokrun.com